lv lv ro eu lv lv lv ro en lv lv lv lv lv lv lv lv lv lv lv lv lv lv lv lv es lv lv lv lv lv lv lv lv lv lv fr lv lv lv lv lv lv lv lv et lv lv lv lv lv lv lv cs lv lv en uz fi lv lv lv lv lv lv lv lv lv lv lv en lv lv lv lv lv lv lv lv lv lv fr lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en en lv lv lv lv lv lv lv lv ru lv lv lv lv lv lv lv lv es lv lv lv lv lv lv lv lv lv lv fr lv lv lv lv lv lv lv lv et lv lv lv lv lv lv lv cs lv lv en uz fi lv lv lv lv lv lv lv lv lv lv lv ro eu lv lv lv ro en lv lv lv lv lv lv lv lv lv lv lv en en
Reportāža no RCB Imantas filiālbibliotēkas
Ārkārtas situācija… Pašizolācija… Publiskās bibliotēkas slēgtas…
2020. gads Imantas filiālbibliotēkā sākās, kā vienmēr, rosīgi un radoši. Pie periodikas plauktiem pulcējās seniori. Pie datoriem, skriešus pa kāpnēm, steidzās dažāda vecuma bibliotēkas apmeklētāji. Grupa pēc grupas ieradās tuvējo skolu skolēni un PII bērni uz ekskursijām un nodarbībām. Grāmatu cienītāji nāca, lai atrastu sev lasāmvielu vai piedalītos kādā pasākumā,  CIGUN cienītāji steidzās uz  nodarbībām, lai uzlabotu savu veselību. Nāca uz bibliotēku, lai  satiktu savus domubiedrus, apskatītu mākslas izstādes. Un pēkšņi…
Jau vairākas nedēļas Imantas filiālbibliotēka  nedzird bērnu čalas, nevar notikt arī Jauno lasītāju klubiņa tikšanās, tik ierastās nodarbības “Kāpēcīšiem”.  Ar skumjām, pašas vien, bez apmeklētājiem, skatāmies uz tā arī atklāšanu nepiedzīvojušās Cimdu izstādes eksponātiem, kurus ar tādu rūpību un sirds siltumu mums sagādāja TLMS “Valdziņš”… Nez vai nebūs jautri, nu dīvaini noteikti, raudzīties uz rakstainajiem dūrainīšiem, kad kokiem jau plauks lapas un ievas ziedēs… bet, KĀPĒC GAN NE…?
Domājam par Aspazijas 155 jubileju, bet tagad jācer, ka par viņas skaistajiem, tēlainajiem dzejolīšiem varēsim ar skolēniem pārrunāt rudenī kopā ar Raiņa svinamo gadskārtu.
Un tomēr viņas dzimšanas dienā pārskatījām Imantas krājumā pieejamos šīs autores bērnu izdevumus, un jau domājam par radošiem, dzejiskiem uzdevumiem un kādu viktorīnu, kad atkal varēsim tikties.
Cītīgi gatavojāmies Bibliotēku nedēļai. Šogad LNB izsludināja ļoti apjomīgu bibliotēkas nedēļas tēmu “Bibliotēka iedvesmo”. Kā var iedvesmot bibliotēka? Protams, ka lasīt, domāt, radīt. Iecere bija iedvesmot mūsu lasītājus kopā ar klasiķiem un laikabiedriem.
Plānojām iepriecināt mazos “Kāpēcīšus” un skolēnus ar jaunām, interesantām tēmām. Diemžēl nebija lemts…
To, cik realitātē esam nepieciešami, liek saprast izmisušie zvani un jautājumi: “Bet kā es tagad izprintēšu?”, “Vai tiešām neviena bibliotēka nestrādās” ,“Skolā lika izlasīt, kur gan lai es citur dabonu to grāmatu?”, “Varbūt tomēr pa durvju šķirbu varu vienas grāmatas nodot un citas paņemt?!”,”Neviens  nepamanīs, ja ielaidīsiet bibliotēkā”.
Patīkami dzirdēt, cik ļoti cilvēki gaida, kad varēs atnākt, kā ierasts, cik patiesībā vajadzīga ir tā ierastā grāmata, cik vajadzīgi esam mēs…
Paldies jums par to.
Mēs pēc lasītājiem skumstam
Lasītāji ilgojas pēc mums…
Zvana, raksta, bēdas sūdz,
Bibliotēku ātrāk atvērt lūdz! /Aija Šeicāne/
Ir tik patīkami parunāt ar mūsu lasītājiem arī pa telefonu, jo daži ir tā izolēti, ka viņiem vienkārši gribas izteikt un izstāstīt savu sāpi vai drusku padzīt kādu joku, un vienkārši parunāties, lai novērstu cilvēku domas.
Tikmēr bibliotekāres čakli strādā. Ikdienas darba dzīve visai rosīgi Imantas bibliotēkā turpinās arī bez klientu fiziskās klātbūtnes. Šis laiks ir kā ļoti ieilgusi Spodrības diena, kad beidzot izdarāms viss tas, kam pievērsties pienācīgi ikdienā neļauj lasītāju apkalpošana, liekot fiziski atrasties tieši nodaļā, un bibliotekārs nemitīgi domā, kā lai izplāno iekšējos darbus tā, lai neciestu lasītāju apkalpošana. Jo bibliotēka jau nav tikai publikai redzamie plaukti un datori.
Katrā bibliotēkā ir lērums iekšējo darbu, ko neredz neviens lasītājs. Ar entuziasmu metamies pucēt grāmatu plauktus. Ar putekļu lupatu rokā nu varējām ieņemt visnepieklājīgākās pozas, tai sk. tupus, rāpus un pusguļus. Katru grāmatu ir laiks apslaucīt, atjaunot uzlīmīti, saremontēt, aiznest uz krātuvi vai atnest no krātuves un sakārtot ideālā kārtībā.
Te nu jāsaka Vilhelma Buša vārdiem:
Pirmais nedarbs nu ir beigts,
Bet te otrs jau tiek steigts.
Varētu teikt, ka grāmatu krātuve ir īpaši populāra. Tur pazust un paveikt ikdienā iekrājušos darbiņus steidzas katra nodaļa. Tikai vietējās ģeogrāfijas dēļ vienlaicīgi tur var strādāt tikai vienas nodaļas darbinieki. Čaukst prese, kas tiek sieta makulatūras saiņos, ar būkšķi pārvietojas grāmatas, lai atjaunotu iepriekšējo kārtības sistēmu, ko ikdienas steigā nav viegli uzturēt. Krātuve prasa visnotaļ daudz laika un fiziska darba, un pamatīgu iedziļināšanos. Daiļliteratūras nodaļas dāmām tur visplašākais darba lauks. Atliek tikai skraidīt šurpu turpu ar grāmatu kaudzēm un slaucīt sviedrus.
Bērnu nodaļa un nozares beidzot var iekrauties ar plaukta indeksiem un autorzīmēm aplīmējamo grāmatu kaudzēs. Ikdienā šīs kaudzes nošķirtu bibliotekāru no lasītāja, kalpojot par traucējošu barjeru, bet tagad tās ir kā papildus aizsargmūris pret iespējami apkārt cirkulējošajiem vīrusiem.
Kamēr kolēģi veic darbus ar krājumu, pie tālruņa dežurē atbildīgais,  kas pieņem zvanus no lietotājiem, sniedz informāciju par iespējām lasīt attālināti e-grāmatas un informē par citām pašreizējām iespējām.
Šis laiks ir izaicinājums mums visiem un iespēja papildināt ideju krātuvi, apgūt jaunas prasmes darba procesam. Varam netraucēti gatavoties pasākumiem un nodarbībām, kas gan jau kaut kad tomēr notiks.
Arī Novadpētniecības datu bāzes papildināšanai tiek pievērsta īpaša uzmanība.  Var droši  koncentrēties tikai uz to,  meklēt informāciju un tematus jaunajiem digitālajiem ceļojumiem pa Pārdaugavu.
Vadītāja, pabeidzot visus darbus ar dokumentācijas mapēm, var netraucēti ķerties pie Slokas ielas vēstures izpētīšanas, iesaistot šajā procesā arī savus kolēģus. Pārskatīt un papildināt jau esošos digitālos ceļojumus ciklā “Pārdaugavas vēsture”  un “Senā Rīga”. Papildināt Imantas un Kurzemes filiālbibliotēku vēsturi, ķerties pie jauniem projektiem un pārdomāt nākotnes plānus.
Bibliotēka strādā un nepacietīgi gaida, kad tas briesmīgais vīruss COVID-19 beigsies, un bibliotēka sagaidīs visus mūsu lasītājus.
Esiet vienmēr gaidīti bibliotēkā!
Visiem veselību un izturību!
RCB Imantas filiālbibliotēkas kolektīvs
2020. gada 20. aprīlis
Afiša: pasākumi, izstādes     Imanta
H.K. Andersena mākslas darbu konkurss skolēniem
Aiz slēgtām durvīm: RCB Biķernieku filiālbibliotēka un “Avots”
Informācija par izmaiņām bibliotēku darba laikā, kontaktinformācijā un citi aktuāli jautājumi
P, O, T, C, Pk: 9.00–20.00
Kontakti un darba laiks >>
Norādiet mēnesi septembris 2022  (40) augusts 2022  (33) jūlijs 2022  (22) jūnijs 2022  (29) maijs 2022  (52) aprīlis 2022  (36) marts 2022  (32) februāris 2022  (17) janvāris 2022  (16) decembris 2021  (20) novembris 2021  (20) oktobris 2021  (20) septembris 2021  (35) augusts 2021  (24) jūlijs 2021  (24) jūnijs 2021  (24) maijs 2021  (22) aprīlis 2021  (17) marts 2021  (22) februāris 2021  (12) janvāris 2021  (20) decembris 2020  (24) novembris 2020  (27) oktobris 2020  (24) septembris 2020  (17) augusts 2020  (18) jūlijs 2020  (9) jūnijs 2020  (20) maijs 2020  (16) aprīlis 2020  (37) marts 2020  (27) februāris 2020  (34) janvāris 2020  (24) decembris 2019  (23) novembris 2019  (31) oktobris 2019  (34) septembris 2019  (23) augusts 2019  (20) jūlijs 2019  (18) jūnijs 2019  (24) maijs 2019  (26) aprīlis 2019  (38) marts 2019  (28) februāris 2019  (27) janvāris 2019  (18) decembris 2018  (21) novembris 2018  (28) oktobris 2018  (32) septembris 2018  (30) augusts 2018  (22) jūlijs 2018  (9) jūnijs 2018  (23) maijs 2018  (35) aprīlis 2018  (32) marts 2018  (29) februāris 2018  (22) janvāris 2018  (26) decembris 2017  (28) novembris 2017  (30) oktobris 2017  (35) septembris 2017  (22) augusts 2017  (17) jūlijs 2017  (9) jūnijs 2017  (12) maijs 2017  (34) aprīlis 2017  (29) marts 2017  (25) februāris 2017  (27) janvāris 2017  (15) decembris 2016  (13) novembris 2016  (10)
Kā kļūt par lietotāju
Kontaktinformācija un darba laiks
Eiropas Savienības informācijas punkts
Rīgas Centrālās bibliotēkas izdevumi
Ēka Brīvības gatvē 206
Mans stāsts par Rīgu
Šī vietne izmanto sīkdatnes, lai uzlabotu jūsu pieredzi pārlūkojot šo mājaslapu lasīt vairāk. Sapratu
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.